**„5 taškai“- metimo iš vidutinio nuotolio konkursas.**

**Dalyviai:** Jaunučių vaikinų U15 ir U16 čempionatų (12 porų) ir merginų U16 ir U18 čempionatų A div. komandų atstovai (-ės) (8 poros). Komandai (mokyklai) atsisakius dalyvauti šiame konkurse arba iki numatyto laiko neatsiuntus užpildytos dalyvių anketos, laisvai vietai užpildyti MKL pasilieka teisę pasiūlyti kitoms sporto mokykloms siųsti savo dalyvius.

**Kamuolys:** Merginoms 6 dydis; vaikinams 7 dydis.

**Konkurso taisyklės**: Metimai į krepšį iš 5-ių taškų pažymėtų specialiais lipdukais. Iš vieno taško reikia pataikyti du kartus, tik tada galima pereiti prie kito taško. Tikslas – pataikyti iš visų penkių taškų po du kartus kiekvienam poros žaidėjui per kuo trumpesnį laiką. Vienas poros žaidėjas meta, kitas paduoda, sumetus metimus- apsikeičia. Fiksuojamas laikas, nuo tada, kai pirmą metimą pirmame taške išmeta pirmas žaidėjas, stabdomas, kai antras žaidėjas įmeta antrą metimą savo paskutiniame taške. Į finalą patenka dvi poros, metimus sumetusios greičiausiai. Metimų serijai skiriamas maksimalus 3 minučių laikas. Pasibaigus laikui fiksuojamas įmestų metimų skaičius ir 3 min. laikas.

Finale laikas nebefiksuojamas, 2 poros pradeda mesti vienu metu prie skirtingų krepšių. Konkurso nugalėtoja tampa pora, užbaigusi metimus greičiausiai.